Si Santo Papa Juan Pablo II iyo an saro sa pinaka mabinyaheng lider sa kinaban sa tala nin  historya, mala ta 129 nasyon an nabisita niya sa periodo kan saiyang pontificado. Siya tataong magtaram nin Italyano, Pranses, Aleman, Ingles, Espanyol, Portuges, Ukraniano, Ruso, Kroata, Esperanto, Antigong Griyego, Latin, asin siring man, an saiyang dilang Polako. Bilang parte kan saiyang pangapodan sa kabanalan, siya nagbeatificar nin 1,340 katawo, asin pigkanonisar  483 na santo, sobra sa enterong rekord kan mga nagkaerenot saiya sa periodo nin limang siglo.